Source: http://www.diktioelassonas.gr/?tag=%CE%BA%CE%BF%CE%B9%CE%BD%CF%89%CF%86%CE%B5%CE%BB%CE%B7%CF%83-%CE%B5%CF%81%CE%B3%CE%B1%CF%83%CE%B9%CE%B1
Timestamp: 2019-09-17 19:50:22+00:00
Document Index: 33881823

Matched Legal Cases: ['ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n']

ΚΟΙΝΩΦΕΛΗΣ ΕΡΓΑΣΙΑ | Δίκτυο Περραιβία rnrnrn
Μαραθώνιος επισκέψεων σε όλους τους αρχαιολογικούς χώρους και μνημεία των Νομών Λάρισας ,Καρδίτσας και Τρκάλων ,στα πλαίσια προγράμματος για τον Πολιτισμό -Μια μεγάλη συνεργασία του Δικτύου «ΠΕΡΡΑΙΒΙΑ» με το Υπουργείο Πολιτισμού και Αθλητισμού
Published 25 Οκτώβριος, 2013 | By deltiatypou
Μεγάλο μας όπλο ο Ελληνικός Πολιτισμός
Ένα σπουδαίο Πρόγραμμα Κοινωφελούς Εργασίας
με απασχόληση 118 ανέργων σε πλήρη εξέλιξη
ΣΤΟΥΣ ΝΟΜΟΥΣ ΛΑΡΙΣΑΣ ,ΤΡΙΚΑΛΩΝ ΚΑΙ ΚΑΡΔΙΤΣΑΣ
Μια μεγάλη προσπάθεια του Δικτύου «ΠΕΡΡΑΙΒΙΑ» για την αύξηση της Απασχόλησης των Νέων και την ανάδειξη του αρχαιολογικού πλούτου της Θεσσαλίας
ΦΙΛΙΑ,ΠΑΖΑΡΑΚΙ,ΠΕΡΙΟΧΗ ΚΙΕΡΙΟΥ ,ΦΑΝΑΡΙ ΚΑΡΔΙΤΣΑΣ,ΜΕΤΕΩΡΑ,ΜΟΝΕΣ ,ΚΑΣΤΡΟ ΤΡΙΚΑΛΩΝ ,ΑΓΡΑΦΑ,ΠΕΛΙΝΑ,ΣΥΛΛΟΓΗ ΤΡΙΚΑΛΩΝ,ΓΟΜΦΟΙ ΜΟΥΖΑΚΙΟΥ ,ΒΑΡΟΥΣΙ ΣΚΙΑΘΑΣ ΑΓΙΟΚΑΜΠΟΥ,ΚΑΣΤΡΟ ΒΕΛΙΚΑΣ , ΑΡΧΟΝΙΤΙΚΟ ΑΛΕΞΟΥΛΗ ,ΑΡΧ. ΣΥΛΛΟΓΗ ΑΓΙΑΣ ,ΑΡΧΑΙΟΛΟΓΙΚΗ ΣΥΛΛΟΓΗ ΕΛΑΣΣΟΝΑΣ,ΠΟΛΥΝΕΡΙ ΦΑΡΣΑΛΩΝ ,ΚΑΣΤΡΟ ΦΑΡΣΑΛΩΝ ,ΑΖΩΡΟΣ ,ΔΟΛΙΧΗ,ΠΥΘΙΟ, ΑΡΧΑΙΟ ΘΕΑΤΡΟ ΛΑΡΙΣΑΣ, ΑΡΧΑΙΟΛΟΓΙΚΟ ΜΟΥΣΕΙΟ ΚΑΡΔΙΤΣΑΣ ,ΔΙΑΧΡΟΝΙΚΟ ΜΟΥΣΕΙΟ ΛΑΡΙΣΑΣ ,ΚΙΛΕΛΕΡ, ΑΡΓΙΘΕΑ κ.ά.
ΨΗΦΙΟΠΟΙΗΣΗ ΑΡΧΕΙΑΚΟΥ ΥΛΙΚΟΥ ,ΜΟΥΣΕΙΟΠΑΙΔΑΓΩΓΙΚΗ
ΕΝΑΣ ΑΤΕΛΕΙΩΤΟΣ ΑΓΩΝΑΣ ΓΙΑ ΤΗΝ ΔΙΑΣΩΣΗ ΤΟΥ ΕΛΛΗΝΙΚΟΥ ΠΟΛΙΤΙΣΜΟΥ
ΜΑΙ ΜΕΓΑΛΗ ΠΡΟΣΦΟΡΑ ΤΗς ΚΟΙΝΩΝΙΑΣ ΤΩΝ ΠΟΛΙΤΩΝ ΣΤΟΝ ΕΛΛΗΝΙΚΟ ΠΟΛΙΤΙΣΜΟ
ΠΡΟΤΥΠΟ ΚΑΛΗΣ ΠΡΑΚΤΙΚΗΣ ΤΟ ΔΙΚΤΥΟ ‘ΠΕΡΡΑΙΒΙΑ»
Σε μαραθώνιο επισκέψεων προέβησαν στελέχη του Δικτύου ‘ΠΕΡΡΑΙΒΙΑ» , προκειμένου να έχουν πλήρη εικόνα σχετικά με την εξέλιξη των εργασιών σε αρχαιολογικούς και μουσειακούς χώρους της Θεσσαλίας(Π.Ε. Λάρισας ,Καρδίτσας και Τρικάλων) , δεδομένου ότι εδώ και έξι μήνες ,με πλήρη σοβαρότητα και μεγάλη υπευθυνότητα ,υλοποιεί Πρόγραμμα Κοινωφελούς Εργασίας σε συνεργασία με το Υπουργείο Πολιτισμού και Αθλητισμού .
Συγκεκριμένα το «Δίκτυο Περραιβία» ,με έδρα την Ελασσόνα ,είναι η πρώτη σε βαθμολογία Οργάνωση της Κοινωνίας των Πολιτών (ΜΚΟ) ,σε όλη τη χώρα , που επιλέχθηκε ,εδώ και ένα χρόνο, για να υλοποιήσει πρόγραμμα Κοινωφελούς Εργασίας και ήδη απασχολεί 118 ανέργους νέους για 7 μήνες σε αρχαιολογικούς χώρους και μουσεία των Νομών Λάρισας, Τρικάλων και Καρδίτσας, σε συνεργασία με τις Εφορείες Αρχαιοτήτων ΙΕ’ ΕΠΚΑ, 7η ΕΒΑ, ΛΔ’ ΕΠΚΑ και 19η ΕΒΑ. Τον συντονισμό του προγράμματος έχει η Ειδική Υπηρεσία Πολιτισμού του Υπουργείου Πολιτισμού, ενώ η διαδικασία επιλογής των ανέργων ωφελουμένων ,έγινε κατά υποδειγματικό τρόπο με ευθύνη του Δικτύου ‘ΠΕΡΡΑΙΒΙΑ» ,υπό την εποπτεία του ΑΣΕΠ.
Το αντικείμενο της δράσης που υλοποιείται είναι η “Φύλαξη, ανάδειξη και βελτίωση της προσβασιμότητας αρχαιολογικών και μουσειακών χώρων στις Περιφερειακές Ενότητες Λάρισας, Τρικάλων και Καρδίτσας της Περιφέρειας Θεσσαλίας”.
Ο Πρόεδρος του Δικτύου «ΠΕΡΡΑΙΒΙΑ» κ. Κων. Σκριάπας και ο υπεύθυνος σε Θέματα Περιβάλλοντος κ. Κ.Φουρκιώτης ,που όλο αυτό το διάστημα ,παρακολουθούν από κοντά ,εκ μέρους του Δικτύου που είναι ο δικαιούχος του Προγράμματος , το σπουδαίο έργο που επιτελούν οι Εφορείες Προϊστορικών και Κλασσικών Αρχαιοτήτων ,αλλά και οι Εφορείες Βυζαντινών Αρχαιοτήτων ,τόνισαν «ότι ο πολιτισμικός πλούτος της Θεσσαλίας είναι τεράστιος και ως εκ τούτου ,έχουμε χρέος όλοι και να τον διασώσουμε και να τον αναδείξουμε ,αλλά κυρίως να τον παραδώσουμε στις νέες γενεές ,καθιστώντας τη Θεσσαλία ,ως έναν αγαπημένο τόπο πολιτιστικού τουρισμού .Και γι’ αυτό το Δίκτυο ‘ΠΕΡΡΑΙΒΙΑ» ,με μεγάλη προσπάθεια και νυχθημερόν εργασία ,αξιοποιεί Ευρωπαϊκούς πόρους προς όφελος της τοπικής κοινωνίας ,αποδεικνύοντας ότι οι Οργανώσεις της Κοινωνίας των Πολιτών ,μπορούν να προσφέρουν σπουδαίο έργο όχι μόνο στον Πολιτισμό ,αλλά και στην αναπτυξιακή πορεία τη χώρας ,που τόσο την έχει ανάγκη».
Σημειώνεται ότι το Δίκτυο ‘ΠΕΡΡΑΙΒΙΑ» πρόσφατα διοργάνωσε την Παρασκευή 23 Αυγούστου 2013 , μια σπουδαία Στρογγυλή Τράπεζα ,στη Λάρισα ,με θέμα «ΘΕΣΣΑΛΙΑ 2014-2020:Η Ψηφιοποίηση της Πολιτιστικής Κληρονομιάς-
Νέες προκλήσεις, νέες προοπτικές και πιθανές επιπτώσεις» ,σε συνεργασία με την Περιφέρεια Θεσσαλίας και το Πανεπιστήμιο Θεσσαλίας –Αντιπρυτανεία Δημοσίων και Διεθνών Σχέσεων ,Εξωστρέφειας ,Καινοτομίας και Επιχειρηματικότητας ,με προσκεκλημένο τον διεθνούς φήμης επιστήμονα κ. Μαρ. Ιωαννίδη (Κύπρος) και σπουδαίους επιστήμονες και πανεπιστημιακούς από όλη την Ελλάδα.
Ήδη προχωρά και σε άλλες διεθνείς συνεργασίες ,με κεντρικό θέμα τον Πολιτισμό ,όπως επίσης και σε τηλεοπτικές εκπομπές με στόχο την ανάδειξη των Γραμμάτων ,των Τεχνών και του Ελληνικού Πολιτισμού .
Παράλληλα είναι και Μέλος του Ευρωπαϊκού Δικτύου Πολιτιστικού Τουρισμού (ECTN) ,με μέλη φορείς από όλη την Ευρώπη με τους οποίους συνεργάζεται στενά και σκοπό την ανάδειξη των αρχαιολογικών χώρων και μνημείων της Θεσσαλίας και της Ελλάδος ως τουριστικών προορισμών .
Posted in Ανακοινώσεις προς τα μέλη, Δράσεις Δικτύου, Ευρωπαϊκά Προγράμματα, Θρησκευτικός Τουρισμός, Νέα Γενιά - Καινοτομία, Πολιτισμός, Φωτογραφικό Αρχείο | Tagged ΑΝΑΠΤΥΞΗ, ΑΝΕΡΓΙΑ, ΔΙΚΤΥΟ ΠΕΡΡΑΙΒΙΑ, ΕΛΛΗΝΙΚΟΣ ΠΟΛΙΤΙΜΣΟ, ΕΥΡΩΠΑΙΚΑ ΠΡΟΓΡΑΜΜΑΤΑ, ΚΟΙΝΩΦΕΛΗΣ ΕΡΓΑΣΙΑ, ΝΕΑ ΓΕΝΙΑ, ΠΟΛΙΤΙΣΜΟΣ, ΥΠΟΥΡΓΕΙΟ ΠΟΛΙΤΙΣΜΟΥ
Δίκτυο «ΠΕΡΡΑΙΒΙΑ»: Μεγάλο μας όπλο ο Ελληνικός Πολιτισμός -Ένα σπουδαίο Πρόγραμμα Κοινωφελούς Εργασίας με απασχόληση 118 ανέργων σε πλήρη εξέλιξη -Ολοκληρώνεται στο τέλος του 2013
1. για το Νομό Καρδίτσας το έργο αφορά στη δημιουργία θέσεων απασχόλησης 47 ατόμων (ωφελουμένων) για την υλοποίηση προγραμμάτων κοινωφελούς χαρακτήρα στον τομέα του πολιτισμού, σε συνεργασία με την ΛΔ’ Εφορεία Προϊστορικών και Κλασικών Αρχαιοτήτων με έδρα την Καρδίτσα και την 19η Εφορεία Βυζαντινών Αρχαιοτήτων με έδρα τα Τρίκαλα
Συγκεκριμένα προσλήφθηκαν στο Δήμο Παλαμά 1 αρχαιολόγοι, 4 ημερήσιοι φύλακες και 2 εργάτες, στο Δήμο Καρδίτσας 2 αρχαιολόγοι, 2 μουσειολόγοι-μουσειοπαιδαγωγοί και 2 ημερήσιοι φύλακες και στο Δήμο Σοφάδων 2 αρχαιολόγοι, 6 ημερήσιοι φύλακες και 12 εργάτες, στο Δήμο Μουζακίου 3 ημερήσιοι φύλακες και 5 εργάτες και στο Δήμο Αργιθέας 2 αρχαιολόγοι και 2 ημερήσιοι φύλακες.
2. για το Νομό Λάρισας το έργο αφορά στη δημιουργία θέσεων απασχόλησης μέσω της πρόσληψης 42 ατόμων, σε συνεργασία με την ΙΕ’ Εφορεία Προϊστορικών και Κλασικών Αρχαιοτήτων και την 7η Εφορεία Βυζαντινών Αρχαιοτήτων.
Συγκεκριμένα προσλήφθηκαν στο Δήμο Φαρσάλων 1 αρχαιολόγος και 4 εργάτες, στο Δήμο Κιλελέρ 1 ημερήσιος φύλακας, στο Δήμο Αγιάς 1 αρχαιολόγος, 7 εργάτες, 1 ημερήσιος φύλακας και 3 νυχτοφύλακες, στο Δήμο Ελασσόνας 2 αρχαιολόγοι, 11 εργάτες και 2 ημερήσιοι φύλακες και στο Δήμο Λαρισαίων 1 αρχαιολόγος, 2 νυχτοφύλακες και 6 εργάτες.
3. για το Νομό Τρικάλων το έργο αφορά στη δημιουργία θέσεων απασχόλησης μέσω της πρόσληψης 29 ατόμων, σε συνεργασία με την ΛΔ’ Εφορεία Προϊστορικών και Κλασικών Αρχαιοτήτων με έδρα την Καρδίτσα και την 19η Εφορεία Βυζαντινών Αρχαιοτήτων, με έδρα τα Τρίκαλα.
Συγκεκριμένα προσλήφθηκαν στο Δήμο Τρικκαίων 2 αρχαιολόγοι, 7 ημερήσιοι φύλακες και 12 εργάτες και στο Δήμο Καλαμπάκας 1 αρχαιολόγος, 2 ημερήσιοι φύλακες και 5 εργάτες.
Οικονομολόγος,Σύμβουλος Ανάπτυξης
Posted in Ανακοινώσεις προς τα μέλη, Ανακοινώσεις-Νέα, Δελτία Τύπου, Δράσεις Δικτύου, Ευρωπαϊκά Προγράμματα, Θρησκευτικός Τουρισμός, Κοινωνική Αλληλεγγύη, Νέα Γενιά - Καινοτομία, Όλυμπος, Περιβάλλον, Πολιτισμός, Φωτογραφικό Αρχείο | Tagged ΑΝΕΡΓΙΑ, ΑΠΑΣΧΟΛΗΣΗ, ΔΙΚΤΥΟ ΠΕΡΡΑΙΒΙΑ, ΕΛΑΣΣΟΝΑ, ΘΕΣΣΑΛΙΑ, ΚΑΡΔΙΤΣΑ, ΚΟΙΝΩΦΕΛΗΣ ΕΡΓΑΣΙΑ, ΛΑΡΙΣΑ, ΝΕΑ ΓΕΝΙΑ, ΟΛΥΜΠΟΣ, ΠΟΛΙΤΙΣΜΟ, ΣΚΡΙΑΠΑΣ, ΤΡΙΚΑΛΑ, ΥΟΥΡΓΕΙΟ ΠΟΛΙΤΙΣΜΟΥ
Άνοιξε η αίτηση για τις 10000 προσλήψεις στον ΟΑΕΔ
Published 27 Σεπτέμβριος, 2013 | By deltiatypou
Άνοιξε η αίτηση για τις 10000 προσλήψεις στον ΟΑΕΔ δείτε που θα κάνετε αίτηση και τους όρους του προγράμματος.
Ο ΟΑΕΔ ανακοίνωσε με προκήρυξη του την έναρξη του προγράμματος κοινωφελούς εργασίας για 10000 προσλήψεις με 5μηνα ανέργων σε δημόσιους φορείς. Ποια είναι τα δικαιολογητικά , που θα προσκομίζονται από τους ενδιαφερόμενους στα ΚΠΑ του ΟΑΕΔ, ποια τα κριτήρια που θα γίνουν οι προσλήψεις , αλλά και σε ποιους δήμους και φορείς θα προσληφθούν οι άνεργοι σύμφωνα με την προκήρυξη του ΟΑΕΔ.
Δικαίωμα υποβολής ηλεκτρονικών αιτήσεων συμμετοχής στη διαδικασία κατάρτισης του Πίνακα Κατάταξης Ανέργων για την προώθηση της απασχόλησης μέσω προγραμμάτων κοινωφελούς χαρακτήρα έχουν μόνο οι εγγεγραμμένοι άνεργοι στα μητρώα ανέργων του Ο.Α.Ε.Δ., οι οποίοι ανήκουν σε μία τουλάχιστον από τις παρακάτω κατηγορίες: 1. εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ. 2. εγγεγραμμένοι άνεργοι στα μητρώα ανέργων του ΟΑΕΔ, μέλη μονογονεϊκών οικογενειών, στις οποίες δεν εργάζεται κανείς 3. εγγεγραμμένοι νέοι άνεργοι (18 έως 29 ετών) στα μητρώα ανέργων του ΟΑΕΔ 4. εγγεγραμμένοι μακροχρόνια άνεργοι στα μητρώα ανέργων του ΟΑΕΔ 5. άνεργοι πτυχιούχοι ανωτάτων εκπαιδευτικών ιδρυμάτων πανεπιστημιακού και τεχνολογικού τομέα εγγεγραμμένοι στα μητρώα ανέργων του ΟΑΕΔ.
6.1 Οι άνεργοι που υποβάλλουν ηλεκτρονική αίτηση συμμετοχής στη διαδικασία κατάρτισης του Πίνακα Κατάταξης Ανέργων για την απασχόληση μέσω προγραμμάτων κοινωφελούς χαρακτήρα, στους Επιβλέποντες Φορείς του Κεφαλαίου 4, κατατάσσονται σε Πίνακα Κατάταξης Ανέργων με βάση τα ακόλουθα αντικειμενικά κριτήρια: 1. Χρονικό διάστημα συνεχόμενης εγγεγραμμένης ανεργίας ωφελουμένου με ανώτατο όριο τους 36 μήνες
6.2 Το σύστημα επιλογής βασίζεται στη μοριοδότηση των παραπάνω κριτηρίων, στον καθορισμό τυχόν δικαιολογητικών που πρέπει να υποβληθούν από τους δυνητικά ωφελούμενους, στον ορισμό μηχανισμού ελέγχου των δικαιολογητικών αυτών και στη βαθμολόγηση, κατάταξη και τοποθέτηση των υποψηφίων σε αντίστοιχες θέσεις με τη χρήση μηχανογραφικού λογισμικού.
γ. Το εισόδημα (δηλωθέν – προστιθέμενη διαφορά τεκμηρίων – απαλλασσόμενο και αυτοτελώς ή με ειδικό τρόπο φορολογούμενο) ως μοριοδοτούμενο κριτήριο προκύπτει από το «Εισόδημα Επιβολής Εισφοράς» (Πίνακας Γ2 Εκκαθαριστικού Σημειώματος) του οικονομικού έτους 2013 (εισοδήματα έτους 2012)1. Όσοι δεν έχουν υποχρέωση δήλωσης φόρου εισοδήματος για το οικονομικό έτος 2012 (εισοδήματα έτους 2011), θα συμπληρώσουν το αντίστοιχο πεδίο στην ηλεκτρολ’ΐκή αίτηση. ι Αντί του εισοδήματος του οικονομικού έτους 2013 θα ληφθεί υπόψη το εισόδημα του οικονομικού έτους 2012, εφόσον μέχρι τη λήξη τικ προθεσμίας υποβολής της ηλεκτρονικής αίτησης στο πλαίσιο της Πράξης, 5 έχουν εκκαθαριστεί οι δηλώσεις φορολονίας εισοδήματος οικονομικού έτους 2013 από την Γ.Γ.Π.Σ., για το σύνολο των ωφελούμενων φορολογουμένων.
στ. Ανήλικο θεωρείται το παιδί το οποίο δεν έχει συμπληρώσει το 18″ έτος της ηλικίας του μέχρι και την τελευταία ημέρα της προθεσμίας υποβολής των αιτήσεων (11/10/2013). Στα τέκνα του ανέργου συμπεριλαμβάνονται και όσα γεννήθηκαν από άλλο ή άλλους γάμους καθώς και τα εκτός γάμου γεννηθέντα τέκνα για τον πατέρα άνεργο τα οποία είναι νομιμοποιηθέντα ή νομίμως αναγνωρισθέντα από αυτόν.
την ενότητα «Κριτήρια Κατάταξης» στην οποία δηλώνει υποχρεωτικά τον «Αρ. Δελτίου Ανεργίας», την «Ημερ. Γέννησής» του, το «ΑΦΜ» μέσω του οποίου θα γίνει η διαπίστωση του εισοδήματος του από την Γ.Γ.Π.Σ. Εφόσον α) έχει ανήλικα τέκνα ή/και άνεργο/-η σύζυγο, τον αριθμό των ανήλικων τέκνων του ή/και τον αριθμό δελτίου ανεργίας συζύγου στα αντίστοιχα πεδία («Αρ. Ανήλικων Τέκνων» και «Αρ. Δελτίου Ανεργίας Συζύγου») και β) το πεδίο «πτυχιούχος ανωτάτων εκπαιδευτικών ιδρυμάτων πανεπιστημιακού ή τεχνολογικού τομέα». Τα κριτήρια κατάταξης και ο τρόπος βαθμολόγησης αυτών περιγράφονται αναλυτικά στο Κεφάλαιο 6 της παρούσας Πρόσκλησης. την ενότητα «Ειδικότητα – Επιβλέποντες Φορείς Προτίμησης» στην οποία επιλέγει την -μοναδική- ειδικότητα πρόσληψης, δηλαδή Υ.Ε. Γενικών Καθηκόντων, καθώς και μέχρι τρεις (3) επιβλέποντες φορείς κατά σειρά προτίμησης/ στους οποίους επιθυμεί να προσληφθεί. –
Διόρθωση ή τροποποίηση ή συμπλήρωση των αιτήσεων, συμπλήρωση τυχόν ελλειπόντων στοιχείων – δικαιολογητικών, έστω και συμπληρωματικών ή διευκρινιστικών, επιτρέπεται με μία μόνο νέα αίτηση, η οποία υποβάλλεται, σε αντικατάσταση της προηγούμενης που ακυρώνεται, μέχρι τη λήξη της προθεσμίας υποβολής των ηλεκτρονικών αιτήσεων, δηλαδή έως και τις 11/10/2013 και ώρα 12η μεσημβρινή.
β) άνεργοι πτυχιούχοι ανώτατων εκπαιδευτικών ιδρυμάτων πανεπιστημιακού ή τεχνολογικού τομέα, που επιθυμούν να προσληφθούν με βάση την παρούσα Πρόσκληση χωρίς ταυτόχρονα να εντάσσονται τουλάχιστον σε μία από τις υπόλοιπες κατηγορίες της παρ. 5.1 (1. μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ, 2. μέλη μονογονεϊκών οικογενειών, 3. νέοι 18-29, 4. μακροχρόνια άνεργοι), υποχρεούνται να υποβάλουν επικυρωμένο αντίγραφο του τίτλου σπουδών τους ή να διαθέτουν σχετική βεβαίωση επιτυχούς περάτωσης των σπουδών τους. Οι πτυχιούχοι σχολών της αλλοδαπής θα πρέπει να διαθέτουν βεβαίωση ισοτιμίας και αντιστοιχίας από το ΔΟΑΤΑΠ. Οι πτυχιούχοι χωρών της Ευρωπαϊκής Ένωσης θα πρέπει να διαθέτουν: ο βεβαίωση ισοτιμίας και αντιστοιχίας, όπου απαιτείται, από τον ΔΟΑΤΑΠ στην περίπτωση που δεν υπάρχει άδεια άσκησης επαγγέλματος από τη χώρα προέλευσης του πτυχίου ο βεβαίωση αναγνώρισης των επαγγελματικών προσόντων ή άδεια άσκησης επαγγέλματος, όπου απαιτείται, που εκδίδεται από τις αρμόδιες αρχές σύμφωνα με το άρθρο 54 του Π.Δ. 38/2010 (ΦΕΚ 78/Α’) και γενικότερα σύμφωνα με την κείμενη νομοθεσία.
7.2.2 Ο αρμόδιος χειριστής της Υπηρεσίας (ΚΠΑ2) παραλαμβάνει το εμπροθέσμως κατατεθέν πιστοποιητικό οικογενειακής κατάστασης, το ελέγχει και ταυτόχρονα ενημερώνει (για την έγκριση ή μη) του πεδίου «Αρ. Ανήλικων Τέκνων» στο Ολοκληρωμένο Πληροφοριακό Σύστημα (ΟΠΣ) του Οργανισμού, επαληθεύοντας με αυτό τον τρόπο τις πληροφορίες που έχει συμπληρώσει ο άνεργος. Το ίδιο πραγματοποιεί και για όλα τα δικαιολογητικά που κατατίθενται από ί. την κατηγορία 2 της παρ. 5.1 και ii. την κατηγορία 5 (άνεργοι πτυχιούχοι ανωτάτων εκπαιδευτικών ιδρυμάτων πανεπιστημιακού ή τεχνολογικού τομέα) οι οποίοι δεν εντάσσονται σε καμία από τις υπόλοιπες κατηγορίες της παρ.5.1.
7.2.3 Όλοι οι λοιποί δυνητικοί ωφελούμενοι της παραγράφου 5.1 που δεν ανήκουν στην κατηγορία του αρχηγού μόνογονεϊκής οικογένειας, δεν έχουν εξαρτώμενα ανήλικα τέκνα, και είναι πτυχιούχοι ανωτάτων εκπαιδευτικών ιδρυμάτων πανεπιστημιακού και τεχνολογικού τομέα που εντάσσονται και σε άλλη κατηγορία του Κεφ. 5 (1,2,3,4), δεν απαιτείται να προσέλθουν στην αρμόδια Υπηρεσία (ΚΠΑ2) του Ο.Α.Ε.Δ.
Γιανα δείτε όλη την προκήρυξη του ΟΑΕΔ πατήστε εδώ
Posted in Ανακοινώσεις-Νέα, Βιώσιμη Ανάπτυξη, Κοινωνική Αλληλεγγύη, Κοινωνική Οικονομία | Tagged ΑΙΤΗΣΗ, ΚΟΙΝΩΦΕΛΗΣ ΕΡΓΑΣΙΑ, ΟΡΟΙ ΠΡΟΓΡΑΜΜΑΤΟΣ, ΠΡΟΣΛΗΨΕΙΣ ΟΑΕΔ
Μαγικές βραδιές ετοιμάζει το Δίκτυο «ΠΕΡΡΑΙΒΙΑ» για την ανάδειξη των Αρχαιολογικών χώρων της Θεσσαλίας
Published 14 Αύγουστος, 2013 | By syllogosvolou
Μαγικές βραδιές ετοιμάζει το Δίκτυο «ΠΕΡΡΑΙΒΙΑ» για την ανάδειξη των Αρχαιολογικών χώρων
«Αστέρι μου ,Φεγγάρι μου …!»
Στο Αρχαιολογικό Μουσείο Βόλου και στον Αλμυρό
Δύο μαγικές συναυλίες προετοιμάζει το Δίκτυο «ΠΕΡΡΑΙΒΙΑ» και ο Σύλλογος Ελασσονιτών Ν. Μαγνησίας για την Πανσέληνο του Αυγούστου ,υπό την Αιγίδα του Υπουργείου Πολιτισμού και Αθλητισμού ,τόσο στο Βόλο ,όσο και στον Αλμυρό σε συνεργασία ,που σκοπό έχουν να αναδείξουν την πλούσια πολιτιστική Κληρονομιά και τον Ελληνικό Πολιτισμό .
Έτσι ,λοιπόν, με τον πιο όμορφο και φαντασμαγορικό τρόπο και με ελεύθερη ,για το κοινό, είσοδο, θα υποδεχτεί φέτος ο Βόλος την Αυγουστιάτικη Πανσέληνο ,την Τετάρτη 21 Αυγούστου 2013 ,στις 8.30 μ.μ. ,στον φιλόξενο αύλειο χώρο του «Αθανασάκειου» Αρχαιολογικού Μουσείου Βόλου ,ο οποίος, από παράδοση ,φιλοξενεί μοναδικές και ιδιαίτερα ποιοτικές εκδηλώσεις .
Αξιοσημείωτο είναι ότι ,φέτος την εκδήλωση του Αρχαιολογικού Μουσείου Βόλου ,που, μάλιστα, θα παρουσιαστεί μια μέρα πριν ,την Τρίτη 20 Αυγούστου 2013 και στον Αλμυρό ( Αύλειος χώρος Παλαιού Γυμνασίου- ώρα 21.00 μ.μ.) ,προετοιμάζουν ,σε συνεργασία με την ΙΓ’ ΕΠΚΑ, δύο πολυβραβευμένες και γνωστές σε όλη την Ελλάδα ,Εθελοντικές Οργανώσεις ,το Δίκτυο «ΠΕΡΡΑΙΒΙΑ» Ελασσόνας (με τη στήριξη του Συλλόγου Ελασσονιτών Ν. Μαγνησίας )και η «Εν Δράσει» Αλμυρού .
«Αθανασάκειο» Αρχαιολογικό Μουσείο Βόλου: ένας χώρος με βαριά ιστορία
Μια σπάνιας ομορφιάς εκδήλωση ,που ,μάλιστα , τελεί υπό την Αιγίδα του Υπουργείου Πολιτισμού και Αθλητισμού και την έγκριση του Κεντρικού Αρχαιολογικού Συμβουλίου ,αντάξια του απαιτητικού κοινού του Βόλου , θα απολαύσουν όσοι τυχεροί βρεθούν, φέτος , στους φιλόξενους χώρους του Αρχαιολογικού Μουσείου , σε μια βραδιά μαγική ,γεμάτη μουσικές από την Ελλάδα και τον κόσμο, με θέμα το φεγγάρι και την Πανσέληνο ,υπέροχες ερμηνείες από εξαιρετικούς σολίστ, εικόνες ,ποίηση ,χορογραφίες , κάτω από το φως της Αυγουστιάτικης Πανσελήνου.
Σημειώνεται ότι στην Πανσέληνο του Αυγούστου το Υπουργείο Πολιτισμού και Αθλητισμού, ανοίγει όλους τους Αρχαιολογικούς χώρους και τα Μουσεία της Ελλάδας ,με ελεύθερη, για το κοινό ,είσοδο ,έτσι ώστε όλοι να γνωρίσουν τους μοναδικούς θησαυρούς του Ελληνικού Πολιτισμού ,μέσα από ξεναγήσεις ειδικών αρχαιολόγων των Εφορειών Προϊστορικών και Κλασικών Αρχαιοτήτων .
Το Αρχαιολογικό Μουσείο Βόλου θα είναι ανοιχτό για το κοινό από τις 7.00 μ.μ. και μέχρι την έναρξη της συναυλίας ,με οικοδεσπότες και ξεναγούς το εξαίρετο επιστημονικό δυναμικό της ΙΓ’ ΕΠΚΑ .
Οι Οργανώσεις αυτές έχουν, από κοινού, αναλάβει την υλοποίηση του Προγράμματος Κοινωφελούς Εργασίας για τον Πολιτισμό του Υπουργείου Πολιτισμού και Αθλητισμού , σε ολόκληρη τη Θεσσαλία, αξιοποιώντας προς όφελος της Ελληνικής Κοινωνίας , Ευρωπαϊκούς Κοινοτικούς πόρους ,μέσα από πολύπλοκες ,αυστηρές και επίπονες διαδικασίες ,με Συμπράττοντες Φορείς τις ΕΠΚΑ και ΕΒΑ της Θεσσαλίας ,απασχολώντας 200 ανέργους ,κάτω των 35 ετών ,μέσω ΑΣΕΠ, για διάστημα 7 μηνών και ως εκ τούτου έντονη επιθυμία τους είναι η ανάδειξη των αρχαιολογικών χώρων ,στους οποίους γίνονται οι παρεμβάσεις .
Είναι μια εξαιρετική και πρωτότυπη συνεργασία των Εφορειών του Υπουργείου Πολιτισμού, με τις Οργανώσεις της Κοινωνίας των Πολιτών ,που αποδεικνύει ότι όταν πολιτεία και κοινωνία συνεργάζονται ,το αποτέλεσμα είναι θαυμάσιο και οδηγεί στην πρόοδο και την ανάπτυξη.
ΘΕΜΑ ΕΚΔΗΛΩΣΗΣ : Η Πανσέληνος του Αυγούστου
Τίτλος :«Αστέρι μου ,Φεγγάρι μου ..!»
Τραγούδι -Σολίστ : Κατ. Αποστολοπούλου (σοπράνο), Γ. Αποστολόπουλος (τενόρος ) ,πιάνο: Νεκταρία Παπαδημητρίου , Σαξόφωνο-Φλάουτο : Δημ.Θεοδωρακάκης, Κείμενα: Μαρίνα Μανθογιάννη,Βιντεοπροβολή :Δίκτυο «ΠΕΡΡΑΙΒΙΑ»,Χορός :Σχολή Chorus LINE,Xορογραφίες : Βάσω Τηλιοπούλου ,Ηχητικά-Φωτισμός :Μουσικός Οίκος ΚΕΧΑΪΔΗ
Υπουργείο Πολιτισμού και Αθλητισμού -ΙΓ’ Εφορία Προϊστορικών και Κλασικών Αρχαιοτήτων ,
Μουσικός Οίκος Κεχαΐδη-Βόλος , TRT Τηλεόραση, Houtos Catering-ΕΝΥΔΡΕΙΟ , ,ΚΞΓ Γρηγοριάδης-Ζαφειρίδης-Ζούγλος,Πολίτες Εν Γνώσει
Δίκτυο «ΠΕΡΡΑΙΒΙΑ» : μεγάλη προσφορά στον Πολιτισμό και την Ανάπτυξη
Αξίζει να σημειωθεί ότι Δίκτυο «ΠΕΡΡΑΙΒΙΑ» , με τη στήριξη του Συλλόγου Ελασσονιτών Ν. Μαγνησίας ,που έχει και την προεδρία του Δικτύου τα τελευταία χρόνια ,πέρα από σεμινάρια ,συνέδρια και παρεμβάσεις αναπτυξιακού χαρακτήρα, που είναι το κύριο έργο του ,έχει διοργανώσει πολιτιστικές εκδηλώσεις ,υψηλού επιπέδου ,όχι μόνο στο Βόλο ,αλλά και σε όλη την Ελλάδα (Αθήνα-Πολεμικό Μουσείο ,Λιμάνι Θεσσαλονίκης, Βελλίδειο» Συνεδριακό Κέντρο Θεσσαλονίκης ,Λάρισα ,αρχαιολογικούς χώρους, θέατρα κ.ά).
Ενδεικτικά αναφέρεται ότι έχουν διοργανωθεί ,σε εθελοντική βάση,μεγάλες εκδηλώσεις τιμής στη Σ. Βέμπο, στο Ν. Καββαδία, στο Μάνο Χατζιδάκι , στο Ν. Γκάτσο , στον Γ. Μουζάκη , στον Στ. Καζαντζίδη, στον Ελληνικό Κινηματογράφο ,στην Οπερέτα και το Μιούζικαλ και πολλά άλλα ,οι οποίες αναδεικνύουν τον Ελληνικό μουσικό πολιτισμό και ταξίδεψαν την ψυχή της Ελλάδος ,σε όλο τον κόσμο. Εκδηλώσεις οι οποίες έμειναν χαραγμένες στη μνήμη και στην καρδιά όσων τις παρακολούθησαν .
Στα άμεσα ενδιαφέροντα του είναι θέματα Πολιτισμού,Περιβάλλοντος ,Κοινωνικής Αλληλεγγύης και Κοινωνικής Οικονομία ς. Υλοποιεί Συνέδρια,Ημερίδες ,Σεμινάρια ,ΦΕΣΤΙΒΑΛ,πολυήμερες εκδηλώσεις σε όλη την Ελλάδα , παρουσιάζει Τηλεοπτικές Εκπομπές,Εργαστήρια ,Συμβουλευτική ,παρουσιάζει διαλέξεις, συμμετέχει ενεργά στην Κοινωνική Διαβούλευση,συνεργάζεται με άλλα Δίκτυα ,Πανεπιστήμια,Φορείς και ανθρώπους των Γραμμάτων και των Τεχνών και υλοποιεί Συλλογικές δράσεις με τους Συλλόγους-Μέλη του για τον Άνθρωπο και τον Μέλλον του .Είναι Μέλος του Ευρωπαϊκού Δικτύου Πολιτιστικού Τουρισμού ECTN και σε άλλα ΕυρωπαΙκά Δίκτυα και Task Forces. Yλοποιεί Εθνικά και Ευρωπαϊκά Ποργράμματα υπηρετώντας την Κοινωνία των Ευρωπαίων Πολιτών και τη συνεργασία μεταξύ των λαών της Ευρώπης και του κόσμου .
Posted in Ανακοινώσεις προς τα μέλη, Ανακοινώσεις-Νέα, Δελτία Τύπου, Δράσεις Δικτύου, Ευρωπαϊκά Προγράμματα, Νέα Γενιά - Καινοτομία, Πολιτισμός, Φωτογραφικό Αρχείο | Tagged ΑΘΑΝΑΣΑΚΕΙΟ, ΑΡΧΑΙΟΛΟΓΙΚΟ ΜΟΥΣΕΙΟ ΒΟΛΟΥ, ΒΟΛΟΣ, ΔΙΚΤΥΟ ΠΕΡΡΑΙΒΙΑ, ΙΓ ΕΠΚΑ, ΚΟΙΝΩΦΕΛΗΣ ΕΡΓΑΣΙΑ, ΠΟΛΙΤΙΣΜΟΣ, ΣΚΡΙΑΠΑΣ, ΣΥΛΛΟΓΟΣ ΕΛΑΣΣΟΝΙΤΩΝ, ΥΠΟΥΡΓΕΙΟ ΠΟΛΙΤΙΣΜΟΥ
Πρόγραμμα Κοινωφελούς Εργασίας για την ανάπτυξη Κοινωνικών Αγροκτημάτων
Published 17 Ιούνιος, 2013 | By deltiatypou
Πρωτοβουλία ΠΑΝΕΛΛΗΝΙΟΥ ΠΑΡΑΤΗΡΗΤΗΡΙΟΥ
Για πρόγραμμα Κοινωφελούς εργασίας
Για την ανάπτυξη Κοινωνικών Αγροκτημάτων
Υπουργό κ. Τσαυτάρη
Κοιν. Υπουργείο Εργασίας
Υπουργό κ. Βρούτση
Γενική Γραμματέα κοινοτικών πόρων
Υπουργείου Εργασίας κ. Άννα Δαλαπόρτα
Θέμα: Πρόταση εφαρμογής προγράμματος κοινωφελούς εργασίας για καλλιέργειες «κοινωνικών αγροκτημάτων» με στόχο τον μακροπρόθεσμο περιορισμό της ανεργίας.
Λαμβάνοντας υπόψη την καινοτόμο προσέγγιση για την “Κοινωνικά υποστηριζόμενη Γεωργία” της Ε.Ε. που προωθείται μέσω των θεσμικών οργάνων της Ε.Ο.Κ.Ε. και τη σχετική οδηγία που προτρέπει τις εθνικές και περιφερειακές αρχές και τα όργανα να ενθαρρύνουν και να στηρίξουν την Κοινωνική Γεωργία θεσπίζοντας ένα κατάλληλο και ευνοϊκό θεσμικό πλαίσιο.Κοινωνική γεωργία: Οικολογική περίθαλψη, κοινωνική πολιτική και πολιτική υγείας.http://www.oikopress.gr/index.php/anadimosieuseis/435-2012-12-27-15-43-35
√ Τους στόχους του Ε.Κ.Τ. Ευρωπαϊκού Κοινωνικού Ταμείουhttp://europa.eu/legislation_summaries/agriculture/general_framework/g24232_el.htm
√ Την πρόσφατη εμπειρία στην Ελλάδα από την εφαρμογή προγραμμάτων Κοινωφελούς Εργασίας μέσα από μνημόνια συνεργασίας Δήμων και Κοινωνικών Οργανώσεων.
Τα θετικά αποτελέσματα που προκύπτουν μέσα από την εφαρμογή της κοινωφελούς εκεί που υπάρχει σωστός σχεδιασμός και ουσιαστικό αντικείμενο δράσης.
Το Πανελλήνιο Παρατηρητήριο Οργανώσεων της Κοινωνίας Πολιτών που συγκροτείται από τα περιφερειακά παρατηρητήρια και 337 συλλογικές οργανώσεις με εμπειρία στα προγράμματα κοινωφελούς εργασίας λαμβάνει την πρωτοβουλία να προτείνει στους συναρμόδιους φορείς την πρόταση για την κατάρτιση σχετικού προγράμματος κοινωφελούς εργασίας για καλλιέργειες Κοινωνικών Αγροκτημάτων με στόχο τον μακροπρόθεσμο περιορισμό της ανεργίας.
Τα κοινωνικά αγροκτήματα είναι μια πρακτική που συναντάμε σε άλλες Ευρωπαϊκές χώρες και στην Αμερική που προσφέρουν λύσεις τοπικά στην αντιμετώπιση της φτώχειας και ανεργίας. Από τη μια πλευρά ενισχύουν τους “θεσμούς αλληλεγγύης” προσφέροντας προϊόντα διατροφής σε αδύναμες κοινωνικά ομάδες και από την άλλη προσφέρουν απασχόληση σε ανέργους με χαμηλή ειδίκευση, ενισχύοντας την επιστροφή και την απασχόληση στην ύπαιθρο.
Γενικότερα η ιστορία της Κοινωνικά υποστηριζόμενης Γεωργίας ξεκίνησε, στις αρχές της δεκαετίας του ’60 στην Γερμανία, την Ελβετία και την Ιαπωνία ως απάντηση στην ανησυχία για την ασφάλεια της τροφής και την αστικοποίηση της αγροτικής γης. Στην Ευρώπη, πολλές από τις φάρμες της κοινωνικά υποστηριζόμενης γεωργίας εμπνεύστηκαν από τις οικονομικές θεωρίες του Αυστριακού φιλόσοφου Rudolf Steiner και πειραματίστηκαν με κοινοτικές φάρμες εφαρμόζοντας βιοδυναμικές καλλιέργειες. Το 1965 στην Ιαπωνία, ομάδες μητέρων οι οποίες προβληματίζονταν και ανησυχούσαν για την αύξηση τη εισαγόμενης τροφής και την απώλεια καλλιεργήσιμης γης, ξεκίνησαν τα πρώτα πλάνα για τη δημιουργία CSA, τα λεγόμενα «teikei».
Η Κοινωνικά Υποστηριζόμενη Γεωργία ξεκίνησε στις ΗΠΑ το 1984. Από τότε μέχρι σήμερα, οργανώθηκαν πολλές και μεγάλες φάρμες τέτοιου τύπου σε όλη τη Βόρεια Αμερική και κυρίως Βορειοανατολικά, την ακτή του Ειρηνικού και τις άνω μεσοδυτικές πολιτείες και τον Καναδά.
Η βιωσιμότητα της Κοινωνικά Υποστηριζόμενης Γεωργίας και η εξσφάλιση απασχόλησης
Ο γεωργός εξασφαλίζει εκ των προτέρων το εισόδημά του, μειώνεται το κόστος παραγωγής και οι κίνδυνοι της αγοράς.
Προωθείται η δημιουργία μικρών γεωργικών εκμεταλλεύσεων.
Επιτυγχάνονται για τον καταναλωτή χαμηλότερες και ανταγωνιστικές τιμές σε σύγκριση με τα συμβατικά καλλιεργούμενα προϊόντα, λόγω κυρίως της μείωσης του κόστους μεταφορών και διανομής.
Καταργούνται οι μεσάζοντες και η αισχροκέρδεια ορισμένων εξ αυτών.
Παράγονται καλύτερης ποιότητας προϊόντα, τα οποία τις περισσότερες περιπτώσεις καλλιεργούνται με βάση τις αρχές της βιολογικής ή βιοδυναμικής γεωργίας.
Οι καταναλωτές έχουν την ευκαιρία κάποια στιγμή να επισκεφτούν τα αγροκτήματα και τις φάρμες στις οποίες παράγονται τα προϊόντα που προμηθεύονται και να διαπιστώσουν από κοντά τον τρόπο και τις συνθήκες παραγωγής.
Τα προϊόντα είναι πιο φρέσκα καθώς δε χρειάζεται να μεταφερθούν σε μεγάλες αποστάσεις.
Μειώνεται η μόλυνση του περιβάλλοντος από τις μεταφορές.
Για όλους τους παραπάνω λόγους, η Κοινωνική Γεωργία μπορεί να συνδυαστεί στο ξεκίνημά της με την Κοινωφελή Εργασία, αφού στον τομέα αυτόν μπορούν να υπάρξουν άμεσα χειροπιαστά και μετρήσιμα αποτελέσματα. Εάν λάβουμε υπόψη ότι το πρώτο πρόγραμμα Κοινωφελούς Εργασίας διατέθηκε συνολικά για την ενίσχυση της δραστηριότητας της Τοπικής Αυτοδιοίκησης δεν υπήρξαν παραγωγικά παραδοτέα και δεν ενισχύθηκαν παραγωγικές δομές με προοπτική να δημιουργήσουν νέες θέσεις εργασίας. Στην καλύτερη περίπτωση ενισχύθηκαν κάποιες υπηρεσίες στους Δήμους, καθαρίστηκαν παραλίες, ποτάμια και πλατείες και βοηθήθηκαν υποδομές υγείας. Οι ευκαιρίες ώστε να χρησιμοποιηθεί αυτή η εμπειρία για τη δημιουργία νέων θέσεων εργασίας και απασχόλησης φαίνεται να είναι ελάχιστες. Κι αυτό έγινε γιατί ο συνολικός σχεδιασμός και τα μνημόνια συνεργασίας ήταν με τους Δήμους και χωρίς διαβούλευση με τους κοινωνικούς φορείς.
Τα πράγματα θα μπορούσαν να είναι εντελώς διαφορετικά και επωφελή για την κοινωνία και την αντιμετώπιση της ανεργίας μακροπρόθεσμα εάν η ενίσχυση της κοινωφελούς εργασίας είχε παραγωγικό σκοπό, ιδιαίτερα στον πρωτογενή τομέα όπου η χρησιμότητα των προϊόντων και η ανάπτυξη της ελληνικής οικονομίας έχει προτεραιότητα.
Με αυτές τις απλές σκέψεις αλλά και την πεποίθηση ότι η κοινωφελής εργασία στον τομέα της Γεωργίας θα πιάσει τόπο και δε θα εξανεμιστεί σε αλλότριες σκοπιμότητες με τους σκοπούς του Ευρωπαϊκού Κοινωνικού Ταμείου, το Πανελλήνιο Παρατηρητήριο προτείνει τη διαμόρφωση νέου προγράμματος κοινωφελούς εργασίας για τη Γεωργία, (όπως έγινε με το Υπουργείο Πολιτισμού) το οποίο θα στοχεύει σε μετρήσιμα αποτελέσματα μέσα από την καλλιέργεια Κοινωνικών Αγροκτημάτων.
Το Πανελλήνιο Παρατηρητήριο απευθύνει επίσης την πρόταση προς όλους τους Δήμους της χώρας στις αγροτικές περιοχές να συμμετάσχουν στην πρωτοβουλία των Κοινωνικών Αναπτυξιακών Συμπράξεων για την Κοινωνική Γεωργία με τοπικούς συλλογικούς φορείς και συνεταιρισμούς ώστε να αξιοποιηθεί συνολικά το κοινωνικό κεφάλαιο και διαθέσιμοι πόροι της κάθε περιοχής.
Posted in Βιώσιμη Ανάπτυξη, Γεωργία - Κτηνοτροφία, Περιβάλλον | Tagged ΑΝΑΠΤΥΞΗ ΚΟΙΝΩΝΙΚΩΝ ΑΓΡΟΚΤΗΜΑΤΩΝ, ΚΟΙΝΩΦΕΛΗΣ ΕΡΓΑΣΙΑ, ΠΑΝΕΛΛΗΝΙΟ ΠΑΡΑΤΗΡΗΤΗΡΙΟ